 Spectacol fierbinte în Sicilia. Vulcanul Etna a erupt și a aruncat lavă la 100 de metri înălțime.
Etna, cel mai activ vulcan din Europa, a erupt azi-noapte. Lava a putut fi văzută tocmai din orașul Catania. Din fericire, nimeni nu a fost pus în pericol.
Vulcanul Etna a erupt și a aruncat lavă la 100 de metri înălțime, iar platoul de cenușă a ajuns la o altitudine de cinci kilometri. Fântânile uriașe de lavă au putut fi observate din orașul Catania. Deși norii de cenușă pot fi periculoși pentru traficul aerian, de data asta avioanele nu au fost perturbate.Nici oamenii care locuiesc în așezările de la poalele muntelui Etna nu au fost puși în pericol.Etna este cel mai activ vulcan din Europa.